text: Minkfarme kontrolleres for medicinforbrug
  07 maj 2014 kl. 14.08
  Fødevarestyrelsen vil nu undersøge minkfarme, der har et højt medicinforbrug.
  100 minkfarme og 15 dyrlæger får uanmeldte besøg.
  Fødevarestyrelsens veterinærrejsehold vil besøge minkfarme, der har et højt antibiotikaforbrug.
  Det er første gang, at minkfarmene udsættes for en medicinkontrol, skriver Landbrugs Avisen.
  Fødevarestyrelsens personale vil kontrollere opbevaring af lægemidler, medicinoptegnelser og anvendelse af medicin.
  